**Referat – styremøte SBK 22.05.25**

|  |  |  |  |
| --- | --- | --- | --- |
| **Til stede:** | | **Gorm Norstad, Jan Talberg, Per Rømoen, Lars Helgesen, Tom Gjøs, Monika Bråten og Roar Johansen (referent)** | |
| **Forfall:** | | | |
| **Møte ble avholdt på Musikkhuset, Greåker fra 16:30-17:50** | | | |
| **Saksnr** | **Sak** | | **Diskusjon og beslutning** |
| 1 | Regnskap | | Stø kurs, antall bord er stabilt og i gjennomsnitt 3 par bedre (1,5 bord) enn i fjor pluss sidepuljen vi nå har. Avgiften til forbundet er noe høyere i år, og ikke kompensert med spilleavgift. Vi har en periode operert uten innleid kantinehjelp, og det har bidratt til innsparte driftskostnader, i år har vi hatt 16 spillekvelder hvorav 4 er med innleid hjelp. Vi fortsetter nå med kanitinebestyrer enn så lenge, det har vi økonomi til og bedrer servicen betraktelig med så godt oppmøte. Per. dags dato har vi et overskudd på 7.120,- inklusive inntekt fra grasrotmidler.  Det er ikke søkt om tilskudd fra kretsen til utgifter fra siste nybegynner kurs, dette følges nå opp. |
| **2** | Videre planer for sidepulje i SBK | | Vi prøver å holde sidepuljen aktiv også gjennom sommeren, det betyr minst 2 fulle bord. Hvis bare 2 bord så kjøres det lagkamp. Vi annonserer sidepuljen også for de som kommer innom i sommer, besøkende og ferierende på hytter i området. |
| **3** | Status skolebridge sesong 2024/2025 inkl. veien videre | | Det har vært noe frafall som ikke helt kan forklares. Ungdom har mange interesser og det er strenge krav til å ha unge elever på kurs. Arrangement betinger tett oppfølging med foreldre, noe som kan være litt av grunnen. Voksne må stille opp under spilling, som har vært fra kl. 15:30-18:00. Per i dag er det kun to aktive elever igjen og det er for lite til å arrangere spilling. Var opprinnelig plan om å delta på skolemesterskapet i april men da måtte vi hatt minst ett helt lag. Vi håper at de siste to fortsetter til høsten og at vi da kan få til et juniortilbud. Det er viktig for å holde på de yngre lengre enn vi har klart til nå.  Det vil komme tilbud om bridge som valgfag til høsten, men krever 12 påmeldte for ikke å strykes. Vi følger opp mot høsten, senest midten av august for en plan videre. |
| **4** | Jubileumstur | | Vi tenker å finne på noe i forbindelse med at klubben er 80 år til høsten. Enten en båttur eller reise til et sted med hyggelige lokaler og omgivelser. Forslag om å legge turen til Laholmen i Strømstad som et alternativ. Töckfors er et annet alternativ som kan sjekkes. Jan sjekker tid og priser tidlig i november, kan da kombineres med et tidlig julebord. |
| **5** | Avklare -  Spilling Himmelspretten 29. mai | | Avklart at dette ikke er aktuelt, for liten interesse. Kommunisert på nett og nevnes på kveldens spilling. |
| **6** | Bridgens dag lør. 20. sept 2025 | | Holder åpent for å delta, men har ikke nødvendigvis gitt uttelling på deltakelse nybegynnerkurs. Vurderes over sommeren. |
| **7** | Kurs høsten 2025 | | Holder åpent mulighet for nytt kurs om det melder seg nok deltakere. Men trengs også bidrag fra flere slak at ikke bare Tom og Jan må dra lasset.  Vi prøver å få litt oppmerksomhet gjennom SA, de har stilt opp positivt tidligere med fine artikler. Facebook er også et medie som når ut til mange. Utover det har vi nå en fin nettside som vi kan bruke aktivt til å reklamere og informere. |
| **8** | Hjemmesiden | | Vi savner mere info om vi faktisk når ut med det som legges av fakta og nyheter på hjemmesiden. Vi sjekker nærmere med forbundet om det er tellere for klikk på siden, og jobber videre med å få medlemmer til aktivt å bruke siden som sin info kanal til klubben. |